b'\n_START_ARTICLE_\nJohnny Micheal Spann\n_START_SECTION_\n\xc5\xbdivljenjepis\n_START_PARAGRAPH_\nSpann se je rodil v majhnem mestu Winfield v Alamabi, kjer je kon\xc4\x8dal osnovno in srednjo \xc5\xa1olo._NEWLINE_Pri sedemnajstih letih je postal civilni pilot, kmalu zatem pa \xc5\xa1e potrjeni re\xc5\xa1evalni potaplja\xc4\x8d in padalec._NEWLINE_Nato se je vpisal na Univerzo Auburn. Decembra 1991 se je vpisal v Rezervo KMP ZDA, naslednje leto po diplomiranju pa \xc5\xa1e v \xc4\x8castni\xc5\xa1ko trena\xc5\xbeno \xc5\xa1olo KMP ZDA._NEWLINE_Postal je artilerijski \xc4\x8dastnik; specializiral se je za usmerjanje artilerijske in zra\xc4\x8dne podpore._NEWLINE_Ker ni bil udele\xc5\xbeen v bojih in je \xc5\xbeelel bolj aktivno slu\xc5\xbebo, je junija 1999 zapustil Korpus in se pridru\xc5\xbeil Oddelku za specialne aktivnosti, paravoja\xc5\xa1ki enoti CIE._NEWLINE_O njegovi karieri v CII ni dosti znano, saj je bilo njegovo delo zaupno. V sklopu operacije Kon\xc4\x8dna svoboda je bil novembra 2001 v afganistanskem zaporu Mazar-el \xc5\xa0arif, kjer so bili zaprti ujeti talibani; tu je delal kot zasli\xc5\xa1evalec. 25. novembra so ujetniki spro\xc5\xbeili upor, zajeli par paznikov (med njimi tudi Spanna) in jih ubili._NEWLINE_Ker je slu\xc5\xbeil premalo \xc4\x8dasa v oboro\xc5\xbeenih silah, ni bil upravi\xc4\x8den do pokop na nacionalnem pokopali\xc5\xa1\xc4\x8du Arlington, je predsednik ZDA George Bush na pro\xc5\xa1njo njegove dru\xc5\xbeine izdal dovoljenje._NEWLINE_Njegovo smrt obele\xc5\xbeuje tudi zvezda na zidu v poveljstvu CIE v Langleyu.'